Iulia Vântur a fost invitata Ilincăi Vandici și a lui Tei Trandafir de pe Kanal D 2. Blondina a fost enervată la culme chiar de către Tei Trandafir, având un schimb de replici acide. Prezentatoarea Tv a încercat să afle câteva lucruri din viața privată a iubitei lui Salman Khan, însă aceasta s-a arătat de-a dreptul deranjată de atitudinea lui Teo, preferând să își țină viața personală departe de peisajul monden din România. Însă prezentatoarea a vrut să clarifice câteva aspecte, moment în care discuția a luat o turnură tensionată.
Iulia Vântur a fost deranjată de Teo Trandafir, care a întrebat-o din ce motiv nu se afișează nici în prezent cu Salman Khan, deși sunt împreună de câțiva ani și au fost văzuți împreună, acordând chiar și un interviu video.
Blondina a fost extrem de deranjată de această întrebare, așa că a reacționat ca atare. Vedeta nu își asumă nici acum relația cu Salman Khan, deși zvonurile și detaliile relației sale țin deja de câțiva ani buni.
"Nu înțeleg de ce mai vorbiți despre subiectul ăsta după atâția ani de zile în care eu am vorbit despre asta, am vorbit despre familia lui, despre el", a declarat Iulia Vântur în emisiunea Follow us!
Teo Trandafir a continuat, spunându-i vedetei că i s-a părut că ea și actorul au o chimie.
"Eu cu ochiul meu de babă, m-am uitat la filmulețele respective, și nu a părut că aveți o chimie, păreai că faci parte din stafful lui.", a spus Teo Trandafir.
În replică, Iulia Vântur i-a spus că părerea ei este că relațiile trebuie trăite în intimitate.
"Draga mea, acum sincer, eu consideră că relațiile nu trebuie trăite în vizorul publicului, trebuie trăite în interiorul casei tale. Poate m-am maturizat și eu, consider că nu trebuie să expunem asta public", a spus blondina.
Teo Trandafir: Păi eu dacă aș fi într-o relație cu Salman Khan…
Iulia Vântur: Dar nu ești, eu sunt. Am luat o decizie și îmi doresc să fie respectată, nu înțeleg de ce mai vorbim după ani de zile despre acest subiect.
Teo Trandafir: Pentru că nu înțeleg, nu mă duce capul.
Răspunsul Iuliei a venit rapid spunând că nu își trăiește viața în presă.
"Ne-ați văzut peste tot, în România, India. Acum că n-ai văzut o căldură și nu știu ce, acum să fim serioși. Eu nu sunt aici să infirm anumite informații apărute în presă. Viața mea e viața mea și n-o trăiesc în presă", a spus Iulia Vântur.
În replică, Teo i-a explicat că ar trebui să fie mândră că Salman Khan a ales-o pe ea.
"Nu te acuză nimeni de nimic, mie mi s-ar părea mega mândrie, din toată lumea asta, din miliarde de femei, unul dintre cei mai doriți bărbați din lumea asta m-a dorit pe mine".
Vedeta a spus imediat că e foarte posibil ca ea să fi fost cea care a făcut alegerea, nu actorul.
"Femeile în general se spune că aleg bărbații. Poate eu am ales pe altcineva", a fost replica Iuliei.
"Cum adică ai ales pe altcineva? Ești văzută cu el", a spus Teo, neînțelegând la ce s-a referit Iulia Vântur.
"Aoleu, Teo, ce facem aici? Ilinca a înțeles foarte bine ce am spus. Poate femeia a fost cea care a ales bărbatul. Nu am venit la emisiune pentru a confirma anumite zvonuri", a pus punct vedeta situației.
Iulia Vântur s-a mutat de mai mulți ani în India, unde a început o relație cu Salman Khan. Cei doi s-au afișat deja împreună la evenimente, dar nu și-au asumat sau oficializat niciodată relația în spațiul public.
Vedeta îi promovează lui Salman Khan ultimul proiect pe rețelele sociale. Iulia Vântur încearcă să fie discretă cu privire la viața ei personală, explicând că în India există o altă cultură, iar partenerul ei nu vrea să își expună viața personală.
Aici, în India, oamenii nu sunt foarte… își doresc să țină lucrurile private despre ei înșiși. Există culturi și culturi. În cultura indiană, mai ales generația de dinainte și-a dorit să păstreze tot ce e personal dincolo de reflectoare.
Eu consider că ceea ce vezi pe Instagram, toate rețelele, relațiile nu trebuie trăite în vizorul publicului, relațiile trebuie trăite în interiorul casei tale, în privat. Poate m-am mai maturizat și eu pentru că trăiesc în India, consider că nu ar trebui să ne expunem", a declarat Iulia Vântur în aceeași emisiune.